smcproject/ml-wiki-sentences huggingface dataset:
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡോർസെറ്റ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡോൾഫിൻ ഇംഗ്ലീഷ് വിലാസം https://ml.wikipedia.org/wiki/Dolphin
ജലത്തിൽ ജീവിക്കുന്ന ഒരു സസ്തനിയാണ്‌ ഡോൾഫിൻ ( കടൽപ്പന്നി ).
തിമിംഗിലത്തിന്റെ ബന്ധുവായ ഇവർ ബുദ്ധിശാലികളും സമൂഹജീവികളുമാണ്‌.
നാല്പ്പതോളം ജനുസ്സുകളെ കണ്ടെത്തിയിട്ടുണ്ട്.
മാംസഭുക്കായ ഇവ ചെറു മൽസ്യങ്ങളേയും കണവയേയും പ്രധാനമായി ഭക്ഷിക്കുന്നു.
മനുഷ്യരോട് നന്നായി ഇണങ്ങുന്ന ഇവയെ പരിശീലിപ്പിച്ച് വിനോദത്തിനും, സമുദ്ര പര്യവേഷണത്തിനും, നാവികസേനയിലും ഉപയോഗിച്ചു പോന്നിരുന്നു.
ഡോൾഫിന്റെ പ്രത്യേകതകളിൽ ഒന്നാണ് ഇക്കോലൊക്കേഷനി നുള്ള അതിന്റെ കഴിവ്.
സമുദ്രജല ഡോൾഫിനുകളെ സീറ്റേസി ഗോത്രത്തിലെ ഡെൽഫിനോയിഡിയ (Delphinoidea) അതികുടുംബത്തിലെ ഡെൽഫിനിഡെ (Delphinidae) കുടുംബത്തിൽപ്പെടുത്തിയിരിക്കുന്നു.
നദീജലത്തിലും ഓരുജലത്തിലുമുള്ള ഡോൾഫിനുകളെ സീറ്റേസി ഗോത്രത്തിന്റെ ഉപഗോ ത്രമായ ഒഡോന്റോസെറ്റി (Odontoceti)യുടെ അതികുടുംബമായ പ്ലാറ്റാനിസ്റ്റോയിഡയിലെ (Platanistoidea) പ്ലാറ്റാനിസ്റ്റിഡേ (Platanistidae) കുടുംബത്തിലാണ് ഉൾപ്പെടുത്തിയിരിക്കുന്നത്.
ഏഷ്യയിലേയും തെക്കേ അമേരിക്കയിലേയും ശുദ്ധജലതടാകങ്ങളിലും നദികളിലും പ്ലാറ്റാനിസ്റ്റിഡേ കുടുംബത്തിൽപ്പെടുന്ന നാല് ഡോൾഫിൻ ജീനസുകൾ കാണപ്പെടുന്നു.
ഗാംഗെറ്റിക് ഡോൾഫിൻ എന്നു പരക്കെ അറിയപ്പെടുന്ന പ്ലാസ്റ്റാനിസ്റ്റ ഗാംഗെറ്റിക്ക (Platanista gangetica) എന്നയിനം ഗംഗാനദിയിൽ കാണപ്പെടുന്നു.
തെക്കേ അമേരിക്കയിലെ ഒറിനോക്കോ (Orinoco) നദിയിൽ കണ്ടുവരുന്ന ഐനിയ ജോഫ്രോയെൻസിസ് (Inia geoffrensis) എന്നയിനം മൂന്നു മീറ്ററോളം നീളത്തിൽ വളരുന്നവയാണ്.
ഇവയുടെ, ചുണ്ടുകൾ പോലെ നീണ്ട മുഖം ജലാശയത്തിനടിത്തട്ടിൽ കുഴികളുണ്ടാക്കാനും മത്സ്യങ്ങളേയും കവച പ്രാണിവർഗങ്ങളേയും ഭക്ഷിക്കാനും സഹായകമാകുന്നു.
ബ്രസീലിലെ നദികളിൽ കണ്ടുവരുന്ന സ്റ്റിനോഡെൽഫിസ് ബ്ലെയിൻവില്ലി (Stenoddelphis blainvillei) എന്ന ചെറു ഡോൾഫിനുകൾക്ക് 150 സെ.
നീളമേയുള്ളൂ.
ശരീരശാസ്തം
സാധാരണ ഡോൾഫിനുകൾക്ക് (ഡെൽഫിനസ് ഡെൽഫിസ്- Delphinus delphis) 1.2-2.4 മീ.
നീളവും 23-225 കി.
ഗ്രാം വരെ തൂക്കവുമുണ്ടായിരിക്കും.
ഏറ്റവും വലിപ്പം കൂടിയ ഡോൾഫിൻ ഇനമായ ടർസിയോപ്സ് ട്രങ്കേറ്റസിന് (Tursiops truncatus) 3 മീ.
നീളവും 200 മുതൽ 225 കി.
ഗ്രാം വരെ തൂക്കവുമുണ്ട്.
സാധാരണ ഡോൾഫിനുകളുടെ ശരീരത്തിന്റെ ഉപരിഭാഗത്തിന് കറുപ്പോ തവിട്ടോ നിറമായിരിക്കും; കീഴ്ഭാഗത്തിന് വെളുത്തനിറവും.
ഇവയുടെ ശരീരത്തിന്റെ പാർശ്വഭാഗങ്ങളിലായി ഇളം ചാരനിറത്തിലുള്ള വരകളും കാണപ്പെടുന്നു.
കപ്പലുകളുടെ സമീപത്ത് സദാ സഞ്ചരിക്കുന്ന ഇത്തരം ഡോൾഫിനുകളെ ചൂരമത്സ്യങ്ങളുടെ കൂട്ടങ്ങളിലും കാണാറുണ്ട്.
പഴ്സീൻ (purse seine) വലകളിൽ കുടുങ്ങിയ ചൂരമത്സ്യങ്ങളെ ഇവ പലപ്പോഴും രക്ഷപ്പെടുത്തിയിട്ടുള്ളതായി തെളിവുകളുണ്ട്.
സമുദ്രജലജീവി പ്രദർശനശാലകളിലും അക്വേറിയങ്ങളിലും ചലച്ചിത്രങ്ങളിലും ടെലിവിഷനിലും മറ്റും പ്രദർശിക്കപ്പെടുന്നത് നീണ്ട മോന്ത(bottle-nosed)യുള്ള ഡോൾഫിനുകളെയാണ്.
കാലിഫോർണിയയിലെ സമുദ്രജല അക്വേറിയങ്ങളിൽ വ്യാപകമായി കാണപ്പെടുന്ന ഒരിനമാണ് ലജിനോറിങ്കസ് ഒബ്ലിക്വിഡെൻസ് (Lagenorhynchus obliquidens) എന്ന പസിഫിക് ഡോൾഫിനുകൾ.
ഇവ 1.75-3.6 മീ.
വരെ നീളമുള്ളവയാണ്.
ശരീരത്തിന്റെ ഉപരിഭാഗത്തിന് കറുപ്പോ സ്ലേറ്റിന്റെ നിറമോ ആയിരിക്കും; കീഴ്ഭാഗത്തിന് മങ്ങിയനിറവും.
എന്നാൽ തുഴകൾക്ക് പൊതുവേ കറുപ്പുനിറമായിരിക്കും.
വായയുടെ വളഞ്ഞ ഭാഗം നീണ്ട മോന്തയുമായി ചേർന്നിരിക്കുന്നതിനാൽ എല്ലായ്പ്പോഴും ചിരിക്കുന്ന പ്രതീതി ഉളവാക്കും.
വിവിധ രീതിയിലുള്ള അഭ്യാസങ്ങളും വിനോദങ്ങളും പരിശീലിപ്പിച്ച് പല പ്രദർശനങ്ങൾക്കും ഇവയെ ഉപയോഗപ്പെടുത്തിവരുന്നു.
ഉറക്കം
പകൽസമയങ്ങളിൽ വളരെ ചുറുചുറുക്കോടെ കാണപ്പെടുന്ന ഡോൾഫിനുകൾ വിശ്രമിക്കുന്നത് രാത്രികാലങ്ങളിലാണ്.
ശ്വാസോച്ഛ്വാസത്തിനായി ഇടയ്ക്കിടയ്ക്ക് ജലോപരിതലത്തിലെത്തേണ്ടതിനാൽ ഇവയ്ക്ക് വിശ്രമസമയം വളരെ കുറവായിരിക്കും.
പെൺ ഡോൾഫിനുകൾ സാധാരണ ഉറങ്ങുമെങ്കിലും ആൺ ഡോൾഫിനുകൾ അപൂർവമായി മാത്രമേ ഉറങ്ങാറുള്ളൂ.
ഒരു കണ്ണ് മാത്രം അടച്ച് ഇവ ഉറങ്ങുന്നു.
ലോക്കോമോട്ടീവ്
ഡോൾഫിനുകൾ ജീവിക്കുന്ന ചുറ്റുപാടുകൾ ഇവയുടെ ഹൃദയമിടിപ്പിനെ ഏറെ സ്വാധീനിക്കുന്നതായി കണ്ടെത്തിയിട്ടുണ്ട്.
ജലോപരിതലത്തിൽ ഇവയുടെ ഹൃദയമിടിപ്പിന്റെ നിരക്ക് മിനിട്ടിൽ 108 പ്രാവശ്യവും ജലാന്തർഭാഗത്ത് 50 പ്രാവശ്യവും ആയിരിക്കുമെന്നാണ് പരീക്ഷണങ്ങൾ വ്യക്തമാക്കിയിട്ടുള്ളത്.
വെള്ളത്തിനടിയിലായിരിക്കുമ്പോൾ പ്രാണവായുവിന്റെ ഉപയോഗം പരമാവധി കുറയ്ക്കുന്നതിനു വേണ്ടിയാണ് ഈ അനുകൂലനം.
ഡോൾഫിനുകളുടെ ശരീരചർമത്തിനടിയിലുള്ള കൊഴുപ്പുപാളി (blubber) ശരീരോഷ്മാവ് (36.6-37.2 °C) ക്രമീകരിക്കുന്നതിനും നിലനിറുത്തുന്നതിനും സഹായിക്കുന്നു.
ചർമത്തിലെ രക്തധമനികളുടെ കുറവ് ശരീരോഷ്മാവ് നഷ്ടപ്പെടാതിരിക്കാൻ സഹായകമാകുന്നു.
വളരെ വേഗത്തിൽ സഞ്ചരിക്കുമ്പോൾ ശരീരത്തിലുത്പാദിപ്പിക്കപ്പെടുന്ന വർദ്ധിച്ച ചൂട് പുറത്തേക്കുവിടാനായി ചിറകു(ളശി)കളിലെ രക്തചംക്രമണ വേഗത വർദ്ധിപ്പിക്കുകയാണ് ഇവയുടെ പതിവ്.
ഇതും ശരീരോഷ്മാവ് നിയന്ത്രിക്കുവാൻ സഹായകമാണ്.
വിശ്രമിക്കുമ്പോഴും മെല്ലെ സഞ്ചരിക്കുമ്പോഴും രക്തചംക്രമണ വേഗത കുറയുമെങ്കിലും ശരീര താപനില നിലനിറുത്താൻ ഇവയ്ക്കു സാധിക്കും.
ഘ്രാണേന്ദ്രിയങ്ങൾ ശോഷിച്ചു പോയതിനാൽ ഡോൾഫിനുകളെ അനോസ്മാറ്റിക് (anosmatic) എന്നാണ് വിശേഷിപ്പിക്കാറുള്ളത്.
സമുദ്രജലത്തിന്റെ അപവർത്തനാങ്കത്തിനനുസരണമായി കണ്ണുകൾ രൂപാന്തരപ്പെട്ടിരിക്കുന്നതിനാൽ ഡോൾഫിനുകൾക്ക് ഹ്രസ്വദൃഷ്ടിയാണുള്ളത്.
വരെ ദൂരത്തിലുള്ളതെന്തും ഡോൾഫിനു കാണാൻ കഴിയും.
പൊതുവേ സമൂഹങ്ങളായിട്ടാണ് ഡോൾഫിനുകൾ ജീവിക്കുന്നത്.
മത്തി, ചെറുമത്തി, ചെറിയ മത്സ്യങ്ങൾ തുടങ്ങിയവയെ ഇവ ആഹാരമാക്കുന്നു.
ജീവശാസ്ത്രത്തെ അതിശയിപ്പിക്കുന്നതാണ് ഡോൾഫിനുകളുടെ അതിജീവനക്ഷമത.
ഇവയ്ക്ക് 25 മുതൽ 32 കി.
വരെ വേഗത്തിൽ ജലത്തിൽ നീന്താൻ കഴിയും.
വിസ്തൃതമായ വാലിന്റെ അതിവേഗത്തിലുള്ള ചലനസഹായത്താലാണ് ഇത്രയും വേഗത്തിൽ നീന്താൻ ഇവയ്ക്കു കഴിയുന്നത്.
ഡോൾഫിനുകളുടെ ശരീരത്തിന്റെ മൃദുലത ജലരോധം കുറയ്ക്കുന്നതിനു സഹായിക്കുന്നു.
സെറ്റേഷ്യൻ‌സ് ബയോസോണാർ സെൻസറി
മനുഷ്യ കർണങ്ങൾക്കു കേൾക്കാൻ കഴിയാത്ത ശബ്ദതരംഗങ്ങളാണ് ഡോൾഫിനുകൾ പുറപ്പെടുവിക്കുന്നത്.
സെക്കൻഡിൽ 23,000 വരെ ആവൃത്തിയുള്ള ശബ്ദതരംഗങ്ങൾ മനുഷ്യർക്കു കേൾക്കാൻ സാധിക്കില്ല.
ഡോൾഫിനുകൾക്ക് 80,000 വരെ ആവൃത്തിയുള്ള ശബ്ദതരംഗങ്ങൾ ശ്രവിക്കാൻ കഴിയും.
ഒരു വസ്തുവിനെ സൂക്ഷ്മമായി വേർതിരിച്ചറിയുന്നതിനും അതിന്റെ ആകൃതിയും പ്രകൃതിയും മനസ്സിലാക്കുന്നതിനും ഈ ശ്രവണശക്തി സഹായകമാണ്.
മാർച്ചു മുതൽ മേയ് വരെയുള്ള മാസങ്ങളാണ് ഡോൾഫിനുകളുടെ പ്രജനനകാലം.
ഗർഭകാലം 10-12 മാസക്കാലമാണ്.
പ്രസവസമയം അടുക്കുമ്പോൾ പെൺഡോൾഫിൻ പുറപ്പെടുവിക്കുന്ന പ്രത്യേക ശബ്ദം അക്കൂട്ടത്തിൽപ്പെടുന്ന പെൺഡോൾ ഫിനുകളെയെല്ലാം അങ്ങോട്ടാകർഷിക്കുന്നു.
പ്രസവിച്ചയുടനെ തന്നെ കുഞ്ഞിനെ ജലോപരിതലത്തിലേക്കുയർന്ന് ശ്വസിക്കാൻ മാതാവ് സഹായിക്കുന്നു.
ഉദരത്തിനടിയിലെ ചെറുചാലുകൾക്കകത്തായുള്ള ഭാഗത്താണ് സ്തനാഗ്രങ്ങൾ സ്ഥിതിചെയ്യുന്നത്.
മാതൃഡോൾഫിനുകൾ വേഗത കുറച്ചു നീന്തിയും ഒരു വശത്തേക്കു ചരിഞ്ഞുകിടന്നു സഞ്ചരിച്ചും സ്തനമാംസപേശികളുടെ മർദം വർദ്ധിപ്പിച്ചുകൊണ്ട് കുഞ്ഞിന്റെ വായിലേക്കു പാൽ ചീറ്റിക്കൊടുക്കുകയാണു പതിവ്.
ഓരോ അരനിമിഷത്തിനുള്ളിലും ശ്വസനത്തിനായി ജലോപരിതലത്തിലെത്തേണ്ടതിനാൽ മുലയൂട്ടൽ വളരെ ഹ്രസ്വമായ പ്രക്രിയയായി മാറുന്നു.
ജനിച്ചയുടനേതന്നെ ഡോൾഫിൻക്കുഞ്ഞുങ്ങൾക്കു നീന്താൻ കഴിയുന്നതിനാൽ രണ്ടാഴ്ചയോളം ഇവ മാതാവിനോടൊപ്പം സഞ്ചരിക്കുന്നു.
16 മാസം പ്രായമാകുന്നതുവരെ മാതാവ് കുഞ്ഞുങ്ങളെ പരിപാലിക്കാറുണ്ട്.
ജനിച്ച് ഒരാഴ്ചയ്ക്കുള്ളിൽ പല്ലുകൾ പുറത്തുവരുന്നു.
പ്രായപൂർത്തിയായ ഡോൾഫിനുകളുടെ ഇരു താടികളിലുമായി നിരവധി കോണാകൃതിയിലുള്ള പല്ലുകളുണ്ടായിരിക്കും.
ഡോൾഫിനുകൾക്ക് 20 മുതൽ 25 വരെ വയസ്സ് ആയുസ്സുള്ള തായി കണക്കാക്കപ്പെട്ടിരിക്കുന്നു.
സ്വഭാവം ഒരു സൈനിക ഡോൾഫിൻ സാമൂഹ്യവൽക്കരണം
ഡോൾഫിനുകൾക്ക് മനുഷ്യനുമായുള്ള സൗഹൃദ സമ്പർക്കത്തെപ്പറ്റി പ്രതിപാദിക്കുന്ന നിരവധി സൂചനകൾ പുരാതന ഗ്രീക്ക്, റോമൻ സാഹിത്യത്തിൽ കാണാം.
ഇത്തരം പരാമർശങ്ങൾ അതിശയോക്തിപരമായിട്ടാണ് കണക്കാക്കപ്പെട്ടിരുന്നതെങ്കിലും, ഇപ്പോൾ ശാസ്ത്രഗവേഷകർ ഇവയുടെ ശാസ്ത്രീയാടിസ്ഥാനം സ്ഥിരീകരിച്ചു കഴിഞ്ഞിട്ടുണ്ട്.
ഡോൾഫിനുകളുടെ ബുദ്ധിശക്തിയും മനുഷ്യശബ്ദം അനുകരിക്കാനുള്ള കഴിവും ശ്രദ്ധേയമാണ്.
ആശയവിനിമയത്തിനായി ജലാന്തർഭാഗത്തുവച്ച് ഇവ പുറപ്പെടുവിക്കുന്ന വിവിധതരം ശബ്ദങ്ങളും ഇണചേരുന്ന സമയത്തു പുറപ്പെടുവിക്കുന്ന സീൽക്കാരങ്ങളും അപായസൂചനകളും പഠന വിധേയമായിട്ടുണ്ട്.
ഇവ പുറപ്പെടുവിക്കുന്ന അൾട്രാസോണിക് ശബ്ദതരംഗങ്ങൾ ദിശാനിർണയത്തിന് (echolocation) വളരെ സഹായകമാകുന്നുണ്ട്.
നാവികരും സമുദ്രസ്നാനം നടത്തുന്നവരും അപകടത്തിൽപ്പെട്ട വേളകളിൽ ഡോൾഫിനുകൾ രക്ഷപ്പെടുത്തിയിട്ടുള്ളതായി അറിവായിട്ടുണ്ട്.
ഡോൾഫിനുകളുടെ ഈ സവിശേഷ സ്വഭാവം ബുദ്ധിശക്തിയിലുപരി സഹജാവബോധം (instinct) മൂലം ഉണ്ടാകുന്നതാകാമെന്നാണ് കരുതപ്പെടുന്നത്.
അപകടത്തിൽപ്പെട്ടു മുറിവേല്ക്കുന്ന ഡോൾഫിനുകളേയും മറ്റു ഡോൾഫിനുകൾ രക്ഷപ്പെടുത്താറുണ്ട്.
ചില ഡോൾഫികൾ വംശനാശ ഭീഷണിയിലാണ്.
പ്രത്യേകിച്ച് ആമസോൺ നദി ഡോൾഫിൻ പോലുള്ള ചില നദി ഡോൾഫിൻ ഇനങ്ങളും ഗുരുതരമായി അല്ലെങ്കിൽ ഗുരുതരമായി വംശനാശ ഭീഷണി നേരിടുന്നു.
ഡോൾഫിനുകളെ കൊല്ലുന്നത് നിയമംമൂലം നിരോധിച്ചിട്ടുണ്ടെങ്കിലും ഓരോ വർഷവും നിരവധി ഡോൾഫിനുകൾ മത്സ്യം പിടിക്കുന്ന വലകളിൽ കുടുങ്ങി കൊല്ലപ്പെടാറുണ്ട്.
ബോട്ടുകളുമായുള്ള കൂട്ടിയിടി മൂലമുണ്ടാകുന്ന പരിക്കുകൾ അല്ലെങ്കിൽ മരണങ്ങൾ, പ്രത്യേകിച്ച് അവയുടെ പ്രൊപ്പല്ലറുകൾ തട്ടിയുണ്ടാകുന്ന അപകടങ്ങൾ എന്നിവയും സാധാരണമാണ്.
ബുദ്ധിശക്തി
മനുഷ്യക്കുരങ്ങിനേക്കാൾ കൂടുതൽ ബുദ്ധിശക്തി ഡോൾഫിനുകൾക്കുണ്ടെന്ന് മസ്തിഷ്ക പരിശോധനാപഠനങ്ങൾ തെളിയിച്ചിട്ടുണ്ട്.
മനുഷ്യന്റേയും കുരങ്ങിന്റേയും മസ്തിഷ്കത്തേക്കാൾ വലിപ്പം കൂടിയതാണ് ഡോൾഫിനുകളുടെ മസ്തിഷ്കം.
ബുദ്ധിശക്തിയുടെ കേന്ദ്രമായി ശാസ്ത്രം കരുതിപ്പോരുന്ന 'സെറിബ്രൽ കോർട്ടെക്സി'ന്റെ ഘടന വളരെ സങ്കീർണമാണ്.
ഡോൾഫിനുകളുടെ മസ്തിഷ്കത്തിലെ സെറിബ്രൽ അർധഗോളത്തിൽ കാണുന്ന മടക്കുകൾ മനുഷ്യ മസ്തിഷ്കത്തിലുള്ളതിന്റെ ഇരട്ടിയോളം വരുമെന്നു കണക്കാക്കപ്പെടുന്നു.
മനുഷ്യരിൽ കാണപ്പെടുന്നതിനേക്കാൾ അമ്പതുശതമാനത്തിലധികം നാഡീകോശങ്ങളും (Neurone) ഡോൾഫിനുകളിലുണ്ടെന്ന് കണക്കാക്കപ്പെട്ടിട്ടുണ്ട്.
അവലംബം ↑ http://www.spawar.navy.mil/sandiego/technology/mammals/mine_hunting.html ↑ http://www.ukdiving.co.uk/conservation/articles/dolphin_war.htm പുറത്തേക്കുള്ള കണ്ണികൾ
കൂടുതൽ വിവരങ്ങൾക്ക്: OM Place - pictorial comparative chart of various dolphin species.
Dolphins and their significance in world mythology.
Tursi's dolphin page
ഡോൾഫിൻ സം‌രക്ഷണവും ഗവേഷണവും: The Whale Dolphin Conservation Society (WDCS) Charityguide.com - Save Bottlenose dolphins Archived 2006-10-04 at the Wayback Machine .
The Dolphin Institute The Dolphin research center Digital Library of Dolphin Development , Cetacean origins, Thewissen Lab
ഡോൾഫിൻ വാർത്തകൾ: Tursiops.org: Current Cetacean-related news Archived 2009-01-05 at the Wayback Machine .
ചിത്രങ്ങൾ: Red Sea Spinner Dolphin - Photo gallery PBS NOVA: Dolphins: Close Encounters Archived 2008-10-30 at the Wayback Machine .
David's Dolphin Images Archived 2006-11-29 at the Wayback Machine .
Images of Wild Dolphins in the Red Sea National Geographic Archived 2008-05-17 at the Wayback Machine .
Wikimedia Commons has media related to Dolphin .
വിക്കിസ്പീഷിസിൽ Delphinidae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഡോൾഫിൻ മത്സ്യം ഇംഗ്ലീഷ് വിലാസം https://ml.wikipedia.org/wiki/Dolphin_fish
പെർസിഫോമിസ് മത്സ്യഗോത്രത്തിൽപ്പെടുന്ന കൊറിഫേനിഡേ കുടുംബത്തിലെ മത്സ്യമാണ് ഡോൾഫിൻ മത്സ്യം .
ഇതിന്റെ ശാസ്ത്രീയനാമം കൊറിഫേന ഹിപ്യൂറസ് എന്നാണ്.
ഡൊറാഡോ എന്ന പൊതുനാമത്തിലാണ് ഇത് അറിയപ്പെടുന്നത്.
തെക്കേ ഇന്ത്യയിൽ വണ്ണ , വണ്ണവ , ധീയവണ്ണവ എന്നീ പ്രാദേശിക നാമങ്ങളിൽ ഡോൾഫിൻ മത്സ്യങ്ങൾ അറിയപ്പെടുന്നു.
ഹവായ് ദ്വീപുകളിൽ ഇത് മഹിമഹി മത്സ്യമാണ്.
ഹവായ് ദ്വീപു നിവാസികളുടെയും, മാലദ്വീപ് നിവാസികളുെടെയും ഭോജ്യമെന്ന നിലയിലും മഹിമഹി സാർവത്രികമായി അറിയപ്പെടുന്നു.
മറ്റു രാജ്യങ്ങളിലൊന്നും ഭക്ഷ്യസാധനമായി ഇത് ഉപയോഗിച്ചു കാണുന്നില്ല.
എല്ലാ ഉഷ്ണജലസമുദ്രങ്ങളിലും ഡോൾഫിൻ മത്സ്യങ്ങളെ കണ്ടുവരുന്നു.
സമുദ്രസിറ്റേസിയനുകളായ ഡോൾഫിനുകൾ സസ്തനികളും അന്തരീക്ഷവായു ശ്വസിക്കുന്നവയുമാണ്; ഡോൾഫിനുകൾ ഡോൾഫിൻ മത്സ്യങ്ങളിൽ നിന്നു തികച്ചും വ്യത്യസ്തമാണ്.
പെൺ ഡോൾഫിൻ മത്സ്യം, മൗറീഷ്യസിൽ നിന്നും
1758-ൽ ലിനേയസ് എന്ന ശാസ്ത്രകാരനാണ് ഇവയ്ക്ക് കൊറിഫേന ഹിപ്യൂറസ് ലിനേയസ് എന്ന ശാസ്ത്രനാമം നല്കിയത്.
കൊറിഫേന ഹിപ്യൂറസ് ഹിപ്യൂറസ്, കൊറിഫേന ഹിപ്യൂറസ് ഇക്വിസെറ്റിസ് എന്നീ പേരുകളിലും ഇവ അറിയപ്പെട്ടിരുന്നു.
1937-ൽ വാൻഫോർഡ് എന്ന ശാസ്ത്രകാരൻ ഇത്തരം മത്സ്യങ്ങളെ ശാന്തസമുദ്രത്തിൽ കണ്ടെത്തുകയുണ്ടായി.
ഡോൾഫിൻ മത്സ്യങ്ങളുടെ പാർശ്വങ്ങൾ പരന്നു നീണ്ട ശരീരത്തിൽ ചെറിയ ചെതുമ്പലുകളുണ്ടായിരിക്കും .
ആൺമത്സ്യങ്ങളുടെ തല ഏതാണ്ട് ചതുരാകൃതിയിലും പെൺമത്സ്യങ്ങളുടേത് വൃത്താകൃതിയിലുമായിരിക്കും .
പൂർണവളർച്ചയെത്തിയ ആൺമത്സ്യങ്ങൾ 1.8 മീറ്ററോളം നീളത്തിൽ വളരുന്നു.
ഇതിന് 30.5 കിലോഗ്രാമോളം തൂക്കവുമുണ്ടായിരിക്കും.
16 കിലോഗ്രാമിലധികം തൂക്കമുള്ള പെൺമത്സ്യങ്ങളെ അപൂർവമായേ കാണാറുള്ളൂ.
വിസ്തൃതമായ ചരിഞ്ഞ വായും താടിയെല്ലുകളിലും മേലണ്ണാക്കിലും നിരയായി കാണുന്ന പല്ലുകളും തല മുതൽ വാൽ വരെയെത്തുന്ന മുതുച്ചിറകും ഇതിന്റെ സവിശേഷതയാണ്.
മുതുച്ചിറകിൽ 55-65 മുള്ളുകൾ കാണപ്പെടുന്നു.
വാൽച്ചിറക് രണ്ടു പാളികളായി വിഭജിക്കപ്പെട്ടിരിക്കുന്നു.
ആൺ ഡോൾഫിൻ മത്സ്യം, കോസ്റ്റ റീക്കയിൽ നിന്നും
ഡോൾഫിൻ മത്സ്യങ്ങളുടെ മുതുകുഭാഗം പൊതുവേ നീല നിറമായിരിക്കും.
പച്ച , സ്വർണം , നീലലോഹിതം തുടങ്ങിയ പകിട്ടുള്ള നിറങ്ങൾ കലർന്ന നീലനിറമുള്ള മത്സ്യങ്ങളുമുണ്ട്.
മുതുകിലെ നീലനിറം മിക്കപ്പോഴും മത്സ്യത്തിന്റെ മധ്യച്ചിറകുകളിലേക്കും വ്യാപിച്ചിരിക്കും.
മറ്റു ചിറകുകൾക്ക് മഞ്ഞയോ ഓറഞ്ചോ നിറമായിരിക്കും.
മത്സ്യത്തിന്റെ അടിവശത്തിന് മങ്ങിയ സ്വർണ നിറമാണുള്ളത്.
മത്സ്യം ചത്തു കഴിഞ്ഞാൽ തിളക്കമുള്ള നിറങ്ങളെല്ലാം അപ്രത്യക്ഷമാകും.
ഡോൾഫിൻ മത്സ്യങ്ങൾ ഒറ്റയായോ കൂട്ടമായോ കാണപ്പെടുന്നു.
ഇവയ്ക്ക് മണിക്കൂറിൽ 60 കിലോമീറ്റർ വരെ വേഗത്തിൽ നീന്താൻ കഴിയുന്നു.
വളരെവേഗം വളരുന്ന ഇത്തരം മത്സ്യങ്ങൾക്ക് ധാരാളം ഭക്ഷണം അനിവാര്യമാണ്.
ഏതാണ്ട് 30 സ്പീഷീസിലധികം മത്സ്യങ്ങളെ ഇവ ഇരയാക്കാറുണ്ട്.
ഇക്സോസിറ്റിഡേ മത്സ്യകുടുംബത്തിൽപ്പെടുന്ന പറക്കും മത്സ്യങ്ങളെ പിടിച്ചു ഭക്ഷിക്കാനായി ഡോൾഫിൻ മത്സ്യങ്ങൾ അതിവേഗത്തിൽ നീന്താറുണ്ട്.
ഒഴുകി നടക്കുന്ന കടൽപ്പായലുകൾക്കിടയിലാണ് ഡോൾഫിൻ മത്സ്യക്കുഞ്ഞുങ്ങളെ സാധാരണയായി കാണാറുള്ളത്.
മത്സ്യക്കുഞ്ഞുങ്ങൾക്ക് മെലിഞ്ഞുനീണ്ട ശരീരപ്രകൃതിയാണെങ്കിലും വളരുംതോറും പാർശ്വങ്ങൾ വിസ്തൃതമാവുന്നു.
മത്സ്യക്കുഞ്ഞു ങ്ങൾ പല നിറങ്ങളുള്ളവയാണ്.
ഇവയുടെ ശരീരത്തിനു കുറുകേയായി ലംബവും വിസ്തൃതവുമായ മധ്യച്ചിറകുകൾ വരെ നീളുന്ന നിരവധി വരകളും കാണപ്പെടുന്നുണ്ട്.
ഡോൾഫിൻ ശിരസ്സിന്റെ ആന്തരഘടന കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡോൾഫിൻ മത്സ്യം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡോൿടർ ജെക്കിലിന്റെയും മിസ്റ്റർ ഹൈഡിന്റേയും വിചിത്രമായ കഥ
പ്രസിദ്ധ സ്കോട്ടിഷ് എഴുത്തുകാരനായ റോബർട്ട് ലൂയി സ്റ്റീവൻസൺ എഴുതിയ ശ്രദ്ധേയമായ നോവലുകളിൽ ഒന്നാണ് ഡോക്ടർ ജെക്കിലിന്റെയും മിസ്റ്റർ ഹൈഡിന്റേയും വിചിത്രമായ കഥ .
നന്മയും തിന്മയും തമ്മിലെ ആന്തരിക പോരാട്ടത്തെ പ്രതിനിധീകരിക്കുന്ന ഈ കഥ വളരെ ജനശ്രദ്ധ ആകർഷിച്ചു.
1886 - ലാണ് ഈ കൃതി എഴുതപ്പെട്ടത്.
ഈ കഥയെ ആസ്പദമാക്കി അനേകം നാടകങ്ങളും ചലച്ചിത്രവും നിര്മിച്ചിട്ടുണ്ട് .
ജോൺ ഗബ്രിയേൽ അട്ടേഴ്സൺ എന്ന വ്യക്തി ക്രൂരനായ മി. ഹൈഡും തന്റെ സുഹൃത്തായ ഡോൿടർ ജെക്കിലും തമ്മിലെ ബന്ധം അൻവേഷിക്കുന്നു.
ഹൈഡ്  ജെക്കിലിനെ ഭീഷണിപ്പെടുത്തുകയാണെന്ന് ഭയപ്പെടുന്ന അട്ടേഴ്സൺ ഒടുവിൽ ഞെട്ടിപ്പിക്കുന്ന സത്യം തിരിച്ചറിയുന്നു.
വക്കീലായ മി. ഗബ്രിയേൽ ജോൺ അട്ടേഴ്സണും സുഹൃത്ത് മി. എൻഫീൽഡും നടന്നുപോകുമ്പോൾ എൻഫീൽഡ് ഒരു സംഭവം പറയുന്നു.
ക്രൂരനായ എഡ്‌വേഡ്‌ ഹൈഡ് എന്ന ഒരു വ്യക്തി ഒരു ചെറിയ പെണ്കുട്ടിയെ ചവിട്ടിമറിച്ച് കടന്നുപോയി.
ആളുകൾ പ്രശ്നമുണ്ടാക്കിയപ്പോൾ അയാൾ അതിനു പരിഹാരമായി ഒരു മാന്യനായ വ്യക്തി ഒപ്പിട്ട ചെക്കുമായി വന്നു.
കഥ കേട്ട അട്ടേഴ്സൺ ഈ മാന്യനായ വ്യക്തിയെ തനിക്കറിയും എന്ന് മനസ്സിലാക്കി.
മുൻപ് അദ്ദേഹത്തിന്റെ സുഹൃത്തായ ഡോ. ജെക്കിൽ തന്റെ വിൽപത്രത്തിൽ തന്റെ എല്ലാ സ്വത്തിന്റെയും അടുത്ത അവകാശിയായി ഒരു ഹൈഡിന്റെ പേരാണ് കൊടുത്തത് എന്ന് അട്ടേഴ്സൺ ഓർമ്മിക്കുന്നു.
ഇതേപ്പറ്റി കൂടുതൽ അറിയാൻ ആട്ടേഴ്സൺ ജെക്കിലിനെയും ഇരുവരുടെയും സുഹൃത്തായ ഡോ.ഹെൻറി ലാന്യനെയും സന്ദർശിക്കുന്നു.
ലാന്യൻ ജെക്കിലിന്റെ ‘അശാസ്ത്രീയമായ’ ഗവേഷണങ്ങൾ കാരണം ജെക്കിലുമായി മുൻപ് ഉടക്കിയിരുന്നു.
അതിനി ശേഷം അവർ തമ്മിൽ അധികം കണ്ടിട്ടില്ല.
അട്ടേഴ്സൺ ഹൈഡ് പോകാറുള്ള ഒരു കെട്ടിടത്തിൽ ചെന്ന് നോക്കി.
ആ കെട്ടിടം ജെക്കിലിന്റെ വീടിന്റെ പിന്നിലുള്ള ലബോറട്ടറി ആണെന്ന് മനസ്സിലാക്കുന്നു.
അവിടെ വച്ച് ഹൈഡിനെ കണ്ടുമുട്ടുന്ന അട്ടേഴ്സൺ ഹൈഡിൽ നിന്നും അയാളുടെ മേൽവിലാസം ചോദിച്ചുവാങ്ങുന്നു.
ശേഷം വീണ്ടും ജെക്കിലിനെ സന്ദർശിക്കുന്ന അട്ടേഴ്‌സണോട് ജെക്കിൽ ഹൈഡിനെപ്പറ്റി ചിന്തിക്കേണ്ടതില്ലെന്ന് പറയുന്നു.
ഒരു വർഷത്തേക്ക് ഹൈഡിനെപ്പറ്റി വാർത്തകളൊന്നും ഉണ്ടാകുന്നില്ല.
എന്നാൽ ഒരു ദിവസം പാർലമെന്റ് അംഗമായ സർ.
ഡാൻവേർസ് കാറ്യു എന്ന വൃദ്ധനെ മർദിക്കപ്പെട്ട് വധിക്കപ്പെട്ട നിലയിൽ കണ്ടെത്തുന്നു.
കൊലയാളി എന്നു കരുതപ്പെടുന്ന ഹൈഡിനെ അന്വേഷിച്ചെങ്കിലും കണ്ടെത്തുന്നില്ല.
ജെക്കിലാകട്ടെ, ഹൈഡുമായുള്ള തന്റെ എല്ലാ ഇടപാടുകളും അവസാനിപ്പിച്ചു എന്ന് അവകാശപ്പെട്ടുകൊണ്ട് ഹൈഡ് തനിക്കെഴുതിയ കത്ത് അട്ടേഴ്സണെ കാണിച്ചുകൊടുക്കുന്നു.
പിന്നീട് അട്ടേഴ്സണിന്റെ ക്ലർക് ഹൈഡിന്റെ കയ്പ്പട ജെക്കിലിന്റേതുമായി സാദൃശ്യമുള്ളതാണെന്ന് ചൂണ്ടിക്കാണിക്കുന്നു.
മാസങ്ങൾക്കു ശേഷം ജെക്കിലിന്റെ പെരുമാറ്റം പെട്ടെന്നു മാറുന്നു.
ആരെയും കാണുകയോ സംസാരിക്കുകയോ ചെയ്യാതെയാകുന്നു.
അത് കൂടാതെ ആരോഗ്യസ്‌ഥിതി അപ്രതീക്ഷിതമായി വഷളായ ഡോ. ലാന്യൻ അട്ടേഴ്സണെ കാണാൻ വിളിക്കുന്നു.
ജെക്കിലിന്റെ മരണമോ തിരോധനമോ സംഭവിച്ച ശേഷമേ വായിക്കാവൂ എന്ന് എഴുതിച്ചേർത്ത ഒരെഴുത്തു കൊടുത്ത ശേഷം ലാന്യൻ മരിക്കുന്നു.
മറ്റൊരു ദിവസം അട്ടേഴ്സണും എൻഫീൽഡും നടക്കുമ്പോൾ ജെക്കിലിനെ ലബോറട്ടറിയുടെ ജനലിലൂടെ കാണുന്നു.
ഒരു സംഭാഷണം തുടങ്ങുന്നതിനു മുൻപേ ജെക്കിലിന്റെ മുഖത്ത് പെട്ടെന്ന് ഒരു ഭീതി പ്രത്യക്ഷപ്പെടുകയും ജനൽ വലിച്ചടയ്ക്കുകയും ചെയുന്നു.
അല്പസമയത്തിനകം ജെക്കിലിന്റെ ബട്ലർ മി. പൂലെ അട്ടഴ്സന്റെ അടുത്ത് ഓടിവന്ന് ജെക്കിൽ കുറേ ആഴ്ചകളായി ലബോറട്ടറിയിൽ തന്നെയാണെന്ന് അറിയിക്കുന്നു.
ഇരുവരും ലബോറട്ടറിയിലേക്ക്ചെല്ലുന്നു.
അവിടെനിന്നും കേട്ട ശബ്ദം ജെക്കിലിന്റെതല്ല എന്ന് പരിചാരകർ അറിയിക്കുന്നു.
മറുപടി ലഭിക്കാത്തതിനാൽ വാതിൽ ബലമായി തകർത്ത് അകത്തുകയറുമ്പോൾ ജെകിലിന്റെ വസ്ത്രം ധരിച്ച ഹൈഡിന്റെ മൃതദേഹം കാണുന്നു.
ആത്മഹത്യചെയ്യപ്പെട്ട നിലയിലെ ആ ശരീരത്തിന്റെ സമീപം ഒരു കത്ത് കാണുന്നു.
ഒപ്പം സ്വത്ത് മുഴുവൻ അറ്റേഴ്സണിന്റെ പേരിലാക്കിയ പുതിയ വില്പത്രവും.
വീട്ടിലെത്തിയ അട്ടേഴ്സൺ ആദ്യം ലാന്യന്റെ കത്തു വായിക്കുന്നു.
ഒരു ലായിനി കുടിച്ച് ഹൈഡ് ജെക്കിലായ കാഴ്ചയാണ് ലാന്യന്റെ അവസ്ഥക്ക് കാരണമായത് എന്ന് മനസ്സിലാക്കുന്നു.
ജെക്കിലിന്റെ കത്തിൽ താൻ ഹൈഡായ കഥയാണ്.
മനുഷ്യനിലെ തിന്മയെ വേർതിരിക്കാൻ സാധിക്കുന്ന (മരുന്ന്) കണ്ടെത്തുന്ന ജെക്കിൽ ഇതു കുടിച്ചുകൊണ്ട് ഹൈഡായി മാറുന്നു.
മരുന്ന് വഴി വീണ്ടും ജെക്കിൽ ആകുന്നു.
ഈ ഇരട്ടവ്യക്തിത്വം ആദ്യം ആസ്വദിച്ചെങ്കിലും പിന്നീട് ജെക്കിൽ ആയി മാറാൻ മരുന്ന് കൂടുതൽ ഉപയോഗിക്കേണ്ട സ്ഥിതിയായി.
പിന്നെ മരുന്ന് കുടിക്കാതെ തന്നെ ഹൈഡായി മാറാൻ തുടങ്ങി.
മരുന്നിനാവശ്യമായ ചേരുവകളിലൊന്നിൽ കലർപ്പുണ്ടായിരുന്നു.
അത് തീർന്നു പോയ ശേഷം പുതിയത് ഉപയോഗിച്ച് മരുന്ന് ഉണ്ടാക്കാൻ ജെക്കിലിനു കഴിയാതെയായി.
ഇനി ഹൈഡ് ആയാൽ പിന്നെ ജെക്കിലാകാൻ കഴിയില്ല എന്ന് മനസ്സിലാക്കിയ ജെക്കിൽ ജീവനൊടുക്കുന്നു.
‘സന്തോഷമെന്തെന്നറിയാത്ത ഹെൻറി ജെക്കിലിന്റെ ജീവിതം ഞാൻ അവസാനിപ്പിക്കുന്നു’ എന്ന വാക്കുകളോടെ കഥ തീരുന്നു.
പ്രമേയങ്ങൾ മനുഷ്യ സ്വഭാവ ദ്വിത്വം
ജെക്കിലിന്റെ അഭിപ്രായത്തിൽ മനുഷ്യൻ രണ്ടാണ് .
മരുന്നിന്റെ സഹായത്തോടെ തന്റെ തിന്മയുടെ രൂപം പുറത്തു കൊണ്ടുവരുന്ന ജെക്കിൽ പിന്നീട് സ്വന്തം ശരീരത്തിന്റെ ആധിപത്യത്തിനായി ഹൈഡെന്ന തിന്മയുടെ രൂപവുമായി ഏറ്റുമുട്ടുകയാണ്.
അക്രമവും ക്രൂരതയും ആസ്വദിക്കുന്ന ഹൈഡ് സാവധാനം ജെക്കിലിനെ കീഴ്പെടുത്തുന്നു.
ഹൈഡായി മാറാനുള്ള പ്രലോഭനം പലപ്പോഴും ജെക്കിലിനെ കീഴ്പെടുത്തുന്നു.
ക്രമേണ ഹൈഡിൽ നിന്നും തിരിച്ചു വരുന്നത് കൂടുതൽ ബുദ്ധിമുട്ടായി മാറുന്നു.
തിന്മ ആവർത്തിക്കുന്തോറും ശക്തമായി വരുന്ന തിന്മയുടെ രൂപമായാണ് ഹൈഡിനെ കാണിക്കുന്നത്.
തിന്മയെ വേർതിരിക്കുന്നതിനു പകരം നന്മയെ വേർതിരിക്കാനായിരുന്നു ശ്രമിച്ചിരുന്നതെങ്കിൽ എത്ര വ്യത്യസ്തമാകുമായിരുന്നു എന്ന് ജെക്കിൽ ചിന്ദിക്കുന്നുണ്ട്.
ഇരട്ടമുഖം
സമൂഹത്തിന്റെ മുൻപിൽ മാന്യനായി കാണപ്പെടുകയും മറവിൽ ക്രൂരകൃത്യങ്ങൾ ചെയ്യുകയും ചെയ്യുന്ന ഒരു മനുഷ്യമുഖവുമായി ജെക്കിലിനെയും ഹൈഡിനെയും പ്രതിനിധീകരിക്കാറുണ്ട്.
ജെക്കിൽ ക്രൂരനല്ലെങ്കിലും ഹൈഡിന്റെ പ്രവൃത്തികൾക്ക് കാരണക്കാരനാണ്.
ഹൈഡായി മാറാനുള്ള കഴിവ് കുറച്ചൊക്കെ ജെക്കിൽ ആസ്വദിക്കുകയും ചെയ്തിട്ടുണ്ട്.
സമൂഹത്തിൽ ആദരണീയനായതിനാൽ ജെക്കിൽ തന്നെയാണ് ഹൈഡ് എന്ന സത്യം ജെക്കിൽ വെളിപ്പെടുത്തും വരെ ആരും മനസ്സിലാക്കുന്നില്ല.
വളരെ പെട്ടെന്ന് നല്ലതും മോശവുമായി സ്വഭാവം മാറുന്ന ആളുകളെ ഉദ്ദേശിച്ച് 'ജെക്കിലും ഹൈഡും' എന്ന പ്രയോഗം ഉപയോഗിക്കാറുണ്ട്.
അവലംബങ്ങൾ ↑ ↑ {{ cite web }} : Cite has empty unknown parameter: | 1= ( help ) ↑
ടിവി ഫൈവ്
മണ്ടലുയോങ് ആസ്ഥാനമായി പ്രവർത്തിക്കുന്ന ഒരു ഫിലിപ്പൈൻ മീഡിയ കമ്പനിയാണ് ടിവി ഫൈവ് (TV5).
1960 ൽ ചിനോ റോസസ് ആണ് ഇത് സ്ഥാപിച്ചത്.
മീഡിയ ക്വസ്റ്റ് ഹോൾഡിംഗ്‌സിന്റെ ഉടമസ്ഥതയിലുള്ളതാണ് കമ്പനി, പിഎൽഡിടി സബ്‌സ്‌ഡിയറി.
ടിവിഎസ് എൻടോർക്ക് 125 ഇംഗ്ലീഷ് വിലാസം https://ml.wikipedia.org/wiki/TVS_Ntorq_125
ടിവിഎസ് മോട്ടോർ കമ്പനി ഇന്ത്യയിൽ നിർമ്മിക്കുന്ന സ്കൂട്ടറാണ് ടിവിഎസ് എൻ‌ടോർക്ക് 125 .
സ്റ്റെൽത്ത് വിമാനത്തിന്റെ രൂപകൽപ്പനയിലാണ് ഇത് നിർമ്മിച്ചിരിക്കുന്നത്.
മൂന്ന് വിഭാഗങ്ങളിൽ ഇതു ലഭ്യമാണ്.
ഡ്രം ബ്രേക്ക്, ഡിസ്ക് ബ്രേക്ക്, റേസ്.
സിംഗിൾ സിലിണ്ടർ, നാല് സ്ട്രോക്ക്, 3 വാൽവ്, 7500 ആർപിഎമ്മിൽ 6.9 കിലോവാട്ട് നൽകുന്നു.
മണിക്കൂറിൽ 0 മുതൽ 60 കിലോമീറ്റർ വരെ വേഗത കൈവരിക്കാൻ 7.2 സെക്കൻഡ് മതിയാകും.
കമ്പനിയുടെ കണക്കനുസരിച്ച് സ്കൂട്ടറിന് മണിക്കൂറിൽ 100 കിലോമീറ്റർ വരെ വേഗത ലഭിക്കുന്നു.
മൊബൈൽ കണക്റ്റിവിറ്റിയുള്ള ടിവിഎസിന്റെ ആദ്യത്തെ 125 സിസി സ്കൂട്ടറാണിത്.
ബ്ലൂടൂത്ത് വഴി മൊബൈലുമായി ഇതു കണക്ട് ചെയ്യാൻ സാധിക്കും.
നാവിഗേഷൻ അസിസ്റ്റന്റ്, കോളർ ഐഡി, ടോപ്പ്-സ്പീഡ് റെക്കോർഡർ, ഇൻ-ബിൽറ്റ് ലാപ്-ടൈമർ, റിമൈൻഡർ എന്നിവ ഉൾപ്പെടെയുള്ള സൗകര്യങ്ങൾ ഇതിൽ ലഭിക്കുന്നു.
ഇന്ത്യൻ സ്‌കൂട്ടർ വിപണിയിൽ ആദ്യമായി എൻ‌ടി‌ ആർക്ക് സംവിധാനം ടിവിഎസ് ഇതിനായി 2018 ഫെബ്രുവരിയിൽ ആരംഭിച്ചു.
2020 ൽ ടിവിഎസ് ബിഎസ്-സിക്സ് മലിനീകരണ നിയമം അനുസരിച്ചുള്ള വിഭാഗം എൻ‌ടോർക്ക് 125 പുറത്തിറക്കി.
പുതിയ ടിവിഎസ് എൻ‌ടോർക്ക് 125, 8 കളർ ഓപ്ഷനുകളിലും 3 വേരിയന്റുകളിലും ഇറങ്ങുന്നു.
ടിവിഎസ് മോട്ടോർ കമ്പനി ഇംഗ്ലീഷ് വിലാസം https://ml.wikipedia.org/wiki/TVS_Motor_Company
ഇന്ത്യയിലെ ചെന്നൈ ആസ്ഥാനമായി പ്രവർത്തിക്കുന്ന മോട്ടോർ സൈക്കിളുകൾ , സ്കൂട്ടറുകൾ , ത്രീ വീലറുകൾ എന്നിവ നിർമ്മിക്കുന്ന ഒരു ഇന്ത്യൻ ബഹുരാഷ്ട്ര കമ്പനിയാണ് ടിവിഎസ് മോട്ടോർ കമ്പനി (ടിവിഎസ്).
2018–19 സാമ്പത്തിക വർഷത്തിൽ ₹ 20,000 കോടി വരുമാനം ഉള്ള ഇത് ഇന്ത്യയിലെ മൂന്നാമത്തെ വലിയ മോട്ടോർ സൈക്കിൾ കമ്പനിയാണ്.
കമ്പനിയുടെ വാർഷിക വിൽപ്പന 3 ദശലക്ഷം യൂണിറ്റും വാർഷിക ശേഷി 4 ദശലക്ഷത്തിലധികം വാഹനങ്ങളുമാണ്.
60 ൽ അധികം രാജ്യങ്ങളിലേക്ക് ഇരുചക്ര വാഹനങ്ങൾ കയറ്റുമതി ചെയ്യുന്ന ടിവി‌എസ് മോട്ടോർ കമ്പനി, ഇരുചക്ര വാഹന കയറ്റുമതിയുടെ കാര്യത്തിൽ ഇന്ത്യയിൽ രണ്ടാം സ്ഥാനത്തുള്ള കമ്പനിയാണ്.
വലുപ്പവും വിറ്റുവരവും കണക്കിലെടുത്താൽ ടിവിഎസ് ഗ്രൂപ്പിലെ ഏറ്റവും വലിയ കമ്പനിയാണ് ടിവിഎസ് മോട്ടോർ കമ്പനി ലിമിറ്റഡ് (ടിവിഎസ് മോട്ടോർ).
ടിവി സുന്ദരം അയ്യങ്കാർ 1911 ൽ മധുരയിലെ ആദ്യത്തെ ബസ് സർവീസ് ആരംഭിക്കുകയും, സതേൺ റോഡ്‌വേസ് എന്ന പേരിൽ ട്രക്കുകളും ബസുകളും അടങ്ങിയ ടിവിഎസ് എന്ന കമ്പനി സ്ഥാപിക്കുകയും ചെയ്തു.
യുണൈറ്റഡ് കിംഗ്ഡത്തിലെ ക്ലേട്ടൺ ദേവാന്ദ്രെ ഹോൾഡിംഗ്സുമായി സഹകരിച്ച് 1962 ൽ സുന്ദരം ക്ലേട്ടൺ സ്ഥാപിതമായി.
ഇത് ബ്രേക്കുകൾ, എക്‌സ്‌ഹോസ്റ്റുകൾ, കംപ്രസ്സറുകൾ, മറ്റ് നിരവധി ഓട്ടോമോട്ടീവ് ഭാഗങ്ങൾ എന്നിവ നിർമ്മിച്ചു.
പുതിയ ഡിവിഷന്റെ ഭാഗമായി മോപ്പെഡുകൾ നിർമ്മിക്കുന്നതിനായി കമ്പനി 1976 ൽ ഹൊസൂരിൽ ഒരു പ്ലാന്റ് സ്ഥാപിച്ചു.
1980 ൽ ഇന്ത്യയിലെ ആദ്യത്തെ രണ്ട് സീറ്റർ മോപ്പെഡ് ടിവിഎസ് 50 ഇന്ത്യയിലെ തമിഴ്‌നാട്ടിലെ ഹൊസൂരിലെ ഫാക്ടറിയിൽ നിന്ന് പുറത്തിറക്കി.
ജാപ്പനീസ് ഓട്ടോ ഭീമനായ സുസുക്കി ലിമിറ്റഡുമായുള്ള സാങ്കേതിക സഹകരണം, 1987 ൽ സുന്ദരം ക്ലേട്ടൺ ലിമിറ്റഡും സുസുക്കി മോട്ടോർ കോർപ്പറേഷനും ചേർന്നുള്ള സംയുക്ത സംരംഭം തുടങ്ങുന്നതിന് കാരണമായി.
മോട്ടോർസൈക്കിളുകളുടെ വാണിജ്യ ഉൽ‌പാദനം 1989 ൽ ആരംഭിച്ചു.
സുസുക്കി ബന്ധം
ഇന്ത്യൻ വിപണിയിൽ പ്രത്യേകമായി ഇരുചക്രവാഹനങ്ങൾ രൂപകൽപ്പന ചെയ്യുന്നതിനും നിർമ്മിക്കുന്നതിനുമുള്ള സാങ്കേതിക കൈമാറ്റം ലക്ഷ്യമിട്ട് ടിവിഎസും സുസുക്കിയും സഹകരിച്ചു.
ടിവിഎസ്-സുസുക്കി എന്ന് പുനർനാമകരണം ചെയ്ത കമ്പനി സുസുക്കി സുപ്ര, സുസുക്കി സമുറായ്, സുസുക്കി ഷോഗൺ, സുസുക്കി ഷാവോലിൻ തുടങ്ങി നിരവധി മോഡലുകൾ പുറത്തിറക്കി.
2001 ൽ, സുസുക്കിയുമായി വേർപിരിഞ്ഞ ശേഷം കമ്പനിയുടെ പേര് ടിവിഎസ് മോട്ടോർ എന്ന് പുനർനാമകരണം ചെയ്തു.
30 മാസത്തെ മൊറട്ടോറിയം കാലയളവിൽ തതുല്യ ഇരുചക്രവാഹനങ്ങളുമായി ഇന്ത്യൻ വിപണിയിൽ പ്രവേശിക്കില്ലെന്ന് സുസുക്കിയുമായി കരാറൂണ്ടായിരുന്നു.
സമീപകാലം ടിവിഎസ് അപ്പാച്ചെ ആർആർ 310 അവരുടെ ഏറ്റവും പുതിയ 310 സിസി മോട്ടോർസൈക്കിളാണ് ടിവി‌എസ് സ്കൂട്ടി സ്ട്രീക്ക് - സ്കൂട്ടി സീരീസിലെ നിർത്തലാക്കിയ സ്കൂട്ടറുകളിൽ ഒന്ന് ത്രീ വീലർ വിഭാഗത്തിലും ടിവിഎസ് മത്സരിക്കുന്നു
സമീപകാല ലോഞ്ചുകളിൽ മുൻനിര മോഡലായ ടിവിഎസ് അപ്പാച്ചെ ആർആർ 310, ടിവിഎസ് അപ്പാച്ചെ ആർടിആർ 200, ടിവിഎസ് വിക്ടർ, ടിവിഎസ് എക്സ്എൽ 100 എന്നിവ ഉൾപ്പെടുന്നു.
ജെഡി പവർ ഏഷ്യ പസഫിക് അവാർഡ് 2016 ൽ ടി‌വി‌എസ് 4 അവാർഡുകളും ജെഡി പവർ ഏഷ്യ പസഫിക് അവാർഡ് 2015 ൽ 3 അവാർഡുകളും എൻ‌ഡി‌ടി‌വി കാർ ബൈക്ക് അവാർഡുകളിൽ (2014–15) ടൂ-വീലർ മാനുഫാക്ചറർ ഓഫ് ദ ഇയർ അവാർഡും നേടി.
2015 ന്റെ തുടക്കത്തിൽ, ലോകത്തിലെ ഏറ്റവും ദൈർഘ്യമേറിയതും അപകടകരവുമായ റാലിയായ ഡാകർ റാലിയിൽ പങ്കെടുക്കുന്ന ആദ്യത്തെ ഇന്ത്യൻ ഫാക്ടറി ടീമായി ടിവിഎസ് റേസിംഗ് മാറി.
ടിവിഎസ് റേസിംഗ് ഫ്രഞ്ച് മോട്ടോർസൈക്കിൾ നിർമ്മാതാക്കളായ ഷെർകോയുമായി പങ്കാളിത്തത്തിൽ ഏർപ്പെടുകയും ടീമിന് ഷെർകോ ടിവിഎസ് റാലി ഫാക്ടറി ടീം എന്ന് പേരിടുകയും ചെയ്തു.
റെയ്ഡ് ഡി ഹിമാലയ, ശ്രീലങ്കയിൽ നടന്ന ഫോക്സ് ഹിൽ സൂപ്പർ ക്രോസ് എന്നിവയും ടിവിഎസ് റേസിംഗ് നേടി.
റേസിംഗ് ചരിത്രത്തിന്റെ മൂന്ന് പതിറ്റാണ്ടിനിടയിൽ, ടിവിഎസ് റേസിംഗ് പങ്കെടുത്ത 90% മൽസരങ്ങളും നേടി.
2016 ഏപ്രിലിൽ ടിവിഎസ് ബിഎംഡബ്ല്യു മോട്ടോറാഡുമായി ചേർന്ന് വികസിപ്പിച്ചെടുത്ത ബിഎംഡബ്ല്യു ജി 310 ആർ നിർമ്മിക്കാൻ തുടങ്ങി.
2018 ഡിസംബറിൽ മോട്ടോർ സൈക്കിൾ നിർമ്മിക്കുന്ന ഹൊസൂർ പ്ലാന്റ് അതിന്റെ 50,000-ാമത് ജി 310 ആർ സീരീസ് യൂണിറ്റ് പുറത്തിറക്കി.
2017 ഡിസംബർ 6 ന് ടിവിഎസ് അപ്പാച്ചെ ആർആർ 310 നോട്ടോർ സൈക്കിൾ ചെന്നൈയിൽ ഒരു പരിപാടിയിൽ അവതരിപ്പിച്ചു.
ബി‌എം‌ഡബ്ല്യുവിനൊപ്പം ചേർന്ന് വികസിപ്പിച്ചെടുത്ത 310 സിസി മോട്ടോർ‌സൈക്കിളിൽ ഡ്യുവൽ-ചാനൽ എ‌ബി‌എസ്, ഇ‌എഫ്‌ഐ, കെ‌വൈ‌ബി സസ്പെൻഷൻ കിറ്റുകൾ മുതലായവയുണ്ട്.
അപ്പാച്ചെ ആർ‌ആർ 310 രൂപകൽപ്പന ചെയ്‌തിരിക്കുന്നത് പൂർണ്ണമായും ഇന്ത്യയിലാണ്.
2020 ഏപ്രിൽ 17 ന് ടിവിഎസ് മോട്ടോർ കമ്പനി നോർട്ടൺ മോട്ടോർസൈക്കിൾ കമ്പനിയെ ഏറ്റെടുത്തതായി റിപ്പോർട്ടുണ്ട്.
ഹ്രസ്വകാലത്തേക്ക്, ഒരേ സ്റ്റാഫ് ഉപയോഗിച്ച് ഡോണിംഗ്ടൺ പാർക്കിൽ മോട്ടോർസൈക്കിളുകളുടെ ഉത്പാദനം അവർ തുടരും.
ടിവിഎസ് മോട്ടോർ കമ്പനിയുടെ പ്രത്യേകതകൾ
100 സിസി മോട്ടോർസൈക്കിളിൽ ഒരു കാറ്റലറ്റിക് കൺവെർട്ടർ വിന്യസിച്ച ആദ്യ ഇന്ത്യൻ കമ്പനിയാണ് ടിവിഎസ്.
കൂടാതെ തദ്ദേശീയമായി നാല് സ്ട്രോക്ക് മോട്ടോർസൈക്കിൾ നിർമ്മിച്ച ആദ്യ കമ്പനിയുമാണ് ഇത്.
ഇന്ത്യയിലെ ആദ്യത്തെ 2 സീറ്റർ മോപ്പെഡ് - ടിവിഎസ് 50, ഇന്ത്യയുടെ ആദ്യത്തെ ഡിജിറ്റൽ ഇഗ്നിഷൻ - ടിവിഎസ് ചാംപ്, ഇന്ത്യയുടെ ആദ്യത്തെ സമ്പൂർണ്ണ തദ്ദേശീയ മോട്ടോർസൈക്കിൾ - വിക്ടർ, മോട്ടോർ സൈക്കിളിൽ എബിഎസ് ലോഞ്ച് ചെയ്ത ആദ്യത്തെ ഇന്ത്യൻ കമ്പനി - അപ്പാച്ചെ ആർടിആർ സീരീസ്, ഇന്തോനേഷ്യയിലെ ആദ്യത്തെ ഡ്യുവൽ-ടോൺ എക്‌സ്‌ഹോസ്റ്റ് നോയ്‌സ് ടെക്‌നോളജി - ടോർമാക്‌സ്, അടുത്തിടെ പുറത്തിറക്കിയ ലോഞ്ച് - കോൾ അസിസ്റ്റൻസ്, നാവിഗേഷൻ മുതലായ സവിശേഷതകളുള്ള ഇന്ത്യയിലെ ആദ്യത്തെ ബ്ലൂടൂത്ത് കണക്റ്റുചെയ്‌ത സ്‌കൂട്ടറാണെന്ന് അവകാശപ്പെടുന്ന ടിവിഎസ് എൻ‌ടോർക്ക് എന്നിവ ടിവിഎസ് കമ്പനിയുടേതാണ്.